Osnovna škola

“Vladimir Nazor” Đakovo

Klasa: 003-06/17-01/04

Urbroj: 2121-15-17-1

U Đakovu, 27. travnja 2017.

**Z A P I S N I K**

sa konstituirajuće sjednice Školskog odbora održane 27. 04. 2017. godine s početkom u 19.00 sati u prostoriji ravnatelja Škole.

Nazočni: Sanja Vidović, Tomislav Drmić, Monika Pančić Simić, Mladen Peradić, Ivana Hrastović Mandarić, Maja Pavić, Zrinka Kedačić– članovi, te Andrija Šušak – ravnatelj škole

Zapisničar: Petar Erceg

**d n e v n i r e d :**

1. ***Izvješće o imenovanim članovima Školskog odbora***
2. ***Izbor predsjednika i zamjenika predsjednika Školskog odbora***

Dnevni red se jednoglasno usvaja.

 Ravnatelj škole je kao sazivatelj prve sjednice prije početke sjednice pozdravio imenovane članove Školskog odbora te im zaželio uspješan rad i suradnju.

 **Ad. 1.** Sanja Vidović, najstariji član školskog odbora je preuzela zasjedanje sjednicom Školskog odbora te podnijela izvješće o imenovanim članovima Školskog odbora.

Skupština Osječko–baranjske županije na sjednici 13. travnja 2017.godine imenovala tri člana Školskog odbora ispred osnivača**.**

Učiteljsko vijeće je na sjednici Učiteljskog vijeća održanoj 31. ožujka 2017. godine, tajnim glasovanjem imenovalo dva člana Školskog odbora iz reda učitelja i stručnih suradnika.

Radnici Škole su 28. ožujka 2017. godine neposrednim i tajnim glasovanjem imenovali jednog člana Školskog odbora iz reda radnika škole**.**

Vijeće roditelja je na sjednici održanoj 4. travnja 2017. godine javnim glasovanjem imenovalo jednog člana Školskog odbora iz reda roditelja učenika.

Za članove Školskog odbora Osnovne škole “Vladimir Nazor” Đakovo imenovani su:

**1. Ivana Hrastović Mandarić - iz reda učitelja i stručnih suradnika**

**2. Maja Pavić –iz reda učitelja i stručnih suradnika**

**3. Sanja Vidović - iz reda radnika škole**

**4. Zrinka Kedačić- iz reda roditelja**

**5. Tomislav Drmić- predstavnik osnivača**

**6. Mladen Peradić- predstavnik osnivača**

**7. Monika Pančić Simić- predstavnik osnivača**

**Ad. 2.** Za predsjednicu Školskog odbora predložen je član iz reda radnika škole - Sanja Vidović. Kako nije bilo više prijedloga Školski odbor nakon javnog glasovanja jednoglasno donosi

**Odluku: ”Sanja Vidović izabrana je za predsjednicu Školskog odbora.”**

Za zamjenika predsjednice predložen je član iz reda učitelja i stručnih suradnika Maja Pavić. Kako nije bilo drugih prijedloga Školski odbor nakon javnog glasovanja jednoglasno donosi

**Odluku: ”Za zamjenicu predsjednika Školskog odbora izabrana je Maja Pavić**.”

Nakon izbora predsjednika, novoizabrani predsjednik je preuzeo daljnje vođenje sjednice, zahvalio se na ukazanom povjerenju, te zaželio svim članovima uspješan i konstruktivan rad i suradnju sve na boljitak škole.

Sjednica je završena u 19,30 sati.

**Zapisničar: Predsjednica:**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

Petar Erceg Sanja Vidović